Projektas
[image: ]

KĖDAINIŲ RAJONO SAVIVALDYBĖS TARYBA

SPRENDIMAS
DĖL KĖDAINIŲ RAJONO SAVIVALDYBĖS ŠVIETIMO ĮSTAIGŲ PRIEŠMOKYKLINIO UGDYMO ORGANIZAVIMO MODELIŲ APRAŠO PATVIRTINIMO

[bookmark: _Hlk208906582][bookmark: _Hlk216274433][bookmark: _Hlk214265144][bookmark: _Hlk207786081]2026 m. spalio 22 d. Nr. SP-226  
Kėdainiai

Vadovaudamasi Lietuvos Respublikos vietos savivaldos įstatymo 7 straipsnio 6 punktu, Lietuvos Respublikos švietimo įstatymo 58 straipsnio 1 dalies 3 punktu ir Priešmokyklinio ugdymo tvarkos aprašo, patvirtinto Lietuvos Respublikos švietimo ir mokslo ministro 2013 m. lapkričio 21 d. įsakymu Nr. V-1106 „Dėl Priešmokyklinio ugdymo tvarkos aprašo patvirtinimo“, 7.1 papunkčiu, Kėdainių rajono savivaldybės taryba  nusprendžia:
1. Patvirtinti Kėdainių rajono savivaldybės švietimo įstaigų priešmokyklinio ugdymo organizavimo modelių aprašą (pridedama).
2. [bookmark: n_0]Pripažinti netekusiu galios Kėdainių rajono savivaldybės tarybos 2009 m. gruodžio 11 d. sprendimą Nr. TS-360 „Dėl Kėdainių rajono savivaldybės ugdymo įstaigų, socialinių ir ugdymo centrų priešmokyklinio ugdymo organizavimo ir finansavimo tvarkos, organizavimo modelių patvirtinimo“ su visais pakeitimais ir papildymais.

PATVIRTINTA
Kėdainių rajono savivaldybės tarybos
2026 m. spalio    d. sprendimu Nr. TS-

KĖDAINIŲ RAJONO SAVIVALDYBĖS ŠVIETIMO ĮSTAIGŲ PRIEŠMOKYKLINIO UGDYMO ORGANIZAVIMO MODELIŲ APRAŠAS

I SKYRIUS
BENDROSIOS NUOSTATOS

[bookmark: OLE_LINK1][bookmark: OLE_LINK2]1. Kėdainių rajono savivaldybės švietimo įstaigų priešmokyklinio ugdymo organizavimo modelių aprašas (toliau – Aprašas) reglamentuoja priešmokyklinio ugdymo organizavimo modelius Kėdainių rajono savivaldybės ikimokyklinio ugdymo mokyklose, bendrojo ugdymo mokyklose ir socialiniame ir ugdymo centre (toliau – Mokyklos).
2. Priešmokyklinis ugdymas organizuojamas vadovaujantis Priešmokyklinio ugdymo tvarkos aprašu, patvirtintu Lietuvos Respublikos švietimo ir mokslo ministro 2013 m. lapkričio 21 d. įsakymu Nr. V-1106 „Dėl priešmokyklinio ugdymo tvarkos aprašo patvirtinimo“ ir kitais priešmokyklinį ugdymą reglamentuojančiais teisės aktais.
3. Priešmokyklinio ugdymo grupėje vaikų skaičius neturi viršyti pagal amžiaus grupes Lietuvos higienos normoje HN 75:2016 „Ikimokyklinio ir priešmokyklinio ugdymo programų vykdymo bendrieji sveikatos saugos reikalavimai“, patvirtintoje Lietuvos Respublikos sveikatos apsaugos ministro 2010 m. balandžio 22 d. įsakymu Nr. V-313 „Dėl Lietuvos higienos normos HN 75:2016 „Ikimokyklinio ir priešmokyklinio ugdymo programų vykdymo bendrieji sveikatos saugos reikalavimai“ patvirtinimo“, nurodyto vaikų skaičiaus.
4. Priešmokyklinio ugdymo trukmė – vieneri metai, programos įgyvendinimo minimali trukmė – 640 val. Priešmokyklinis ugdymas gali trukti dvejus metus, jeigu vaikui priešmokyklinis ugdymas buvo pradėtas teikti, kai jam tais kalendoriniais metais suėjo 5 metai, švietimo, mokslo ir sporto ministro nustatyta tvarka įvertinus vaiko ugdymo ir ugdymosi poreikius, pažangą.
5. Priešmokyklinio ugdymo organizavimo forma – priešmokyklinio ugdymo grupė. 
6. Priešmokyklinio ugdymo grupės darbo / veiklos ypatumų visuma – ugdymo trukmė, vieta, ugdomoji kalba, mokytojų (priešmokyklinio ugdymo mokytojo, ikimokyklinio ugdymo mokytojo, meninio, fizinio ugdymo mokytojo, neformaliojo švietimo mokytojo) ir kitų specialistų, dirbančių priešmokyklinio ugdymo grupėje, skaičius ir teikiamos paslaugos vaikui (švietimo pagalba ir kita) – yra vadinama priešmokyklinio ugdymo organizavimo modeliu (toliau – Modelis). 
7. Apraše vartojamos sąvokos apibrėžtos Lietuvos Respublikos švietimo įstatyme. 
8. Kėdainių rajono savivaldybės Mokyklose taikomi trys Modeliai.

II SKYRIUS
PRIEŠMOKYKLINIO UGDYMO ORGANIZAVIMO MODELIAI

9. Pirmasis modelis:
9.1. priešmokyklinio ugdymo grupė, kurios veiklos trukmė – 4 val. per dieną, 20 val. per savaitę;
9.2. grupės formavimo vieta – Kėdainių rajono savivaldybės Mokyklos; 
9.3. ugdomoji kalba – lietuvių;
9.4. grupėje dirba priešmokyklinio ugdymo mokytojas ir ikimokyklinio ar priešmokyklinio ugdymo mokytojo padėjėjas, esant poreikiui – meninio ir fizinio ugdymo mokytojai. Ugdymo procesas yra vientisas, neskaidomas į atskiras sritis (atskirus dalykus) ir vyksta integruotai visą Modelyje nustatytą laiką;
9.5. grupė gali būti komplektuojama iš skirtingo amžiaus (1–6 metų) vaikų. Jungtinėje grupėje ugdomi priešmokyklinio amžiaus vaikai su ikimokyklinio amžiaus vaikais. Mokytojas diferencijuoja ugdymo procesą ir pritaiko skirtingo amžiaus vaikams, vykdydamas priešmokyklinio ir ikimokyklinio ugdymo programas;
9.6. jungtinė grupė, kurioje vaikų, ugdomų pagal priešmokyklinio ugdymo programą, yra pusė arba daugiau, vadinama priešmokyklinio ugdymo grupe ir joje dirba priešmokyklinio ugdymo mokytojas ir ikimokyklinio ar priešmokyklinio ugdymo mokytojo padėjėjas. Jungtinė grupė, kurioje vaikų, ugdomų pagal ikimokyklinio ugdymo programą, yra daugiau, vadinama ikimokyklinio ugdymo grupe, joje dirba ikimokyklinio ugdymo mokytojas ir ikimokyklinio ar priešmokyklinio ugdymo mokytojo padėjėjas. Esant poreikiui jungtinėje grupėje dirba meninio ugdymo mokytojas;
9.7. vaikams pagal nustatytą poreikį teisės aktų nustatyta tvarka teikiama švietimo pagalba. Švietimo pagalbą teikia logopedas, specialusis pedagogas, psichologas, socialinis pedagogas, mokinio padėjėjas.
10. Antrasis modelis: 
10.1. priešmokyklinio ugdymo grupė, kurios veiklos trukmė – 6,6 val. (6 val. ir 36 min.) per dieną, 33 val. per savaitę;
10.2. grupės formavimo vieta – Kėdainių rajono savivaldybės Mokyklos; 
10.3. ugdomoji kalba – lietuvių;
10.4. grupėje dirba priešmokyklinio ugdymo mokytojas ir ikimokyklinio ar priešmokyklinio ugdymo mokytojo padėjėjas, esant poreikiui – meninio ir fizinio ugdymo mokytojai, neformaliojo švietimo mokytojas. Ugdymo procesas yra vientisas, neskaidomas į atskiras sritis (atskirus dalykus) ir vyksta integruotai visą Modelyje nustatytą laiką; 
10.5. grupė gali būti komplektuojama iš skirtingo amžiaus (1–6 metų) vaikų. Jungtinėje grupėje ugdomi priešmokyklinio amžiaus vaikai su ikimokyklinio amžiaus vaikais. Mokytojas diferencijuoja ugdymo procesą ir pritaiko skirtingo amžiaus vaikams, vykdydamas priešmokyklinio ir ikimokyklinio ugdymo programas; 
10.6. jungtinė grupė, kurioje vaikų, ugdomų pagal priešmokyklinio ugdymo programą, yra pusė arba daugiau, vadinama priešmokyklinio ugdymo grupe ir joje dirba priešmokyklinio ugdymo mokytojas ir ikimokyklinio ar priešmokyklinio ugdymo mokytojo padėjėjas. Jungtinė grupė, kurioje vaikų, ugdomų pagal ikimokyklinio ugdymo programą, yra daugiau, vadinama ikimokyklinio ugdymo grupe, joje dirba ikimokyklinio ugdymo mokytojas ir ikimokyklinio ar priešmokyklinio ugdymo mokytojo padėjėjas. Esant poreikiui jungtinėje grupėje dirba meninio ir fizinio ugdymo mokytojai, neformaliojo švietimo mokytojas;
10.7. vaikams pagal nustatytą poreikį teisės aktų nustatyta tvarka teikiama švietimo pagalba. Švietimo pagalbą teikia logopedas, specialusis pedagogas, psichologas, socialinis pedagogas, mokinio padėjėjas.
11. Trečiasis modelis:
11.1. priešmokyklinio ugdymo grupė, kurios veiklos trukmė – 10 val. per dieną, 50 val. per savaitę;
11.2. grupės formavimo vieta – Kėdainių rajono savivaldybės Mokyklos; 
11.3. ugdomoji kalba – lietuvių;
11.4. grupėje dirba priešmokyklinio ugdymo mokytojas ir ikimokyklinio ar priešmokyklinio ugdymo mokytojo padėjėjas. Esant poreikiui – meninio ir fizinio ugdymo mokytojai, neformaliojo švietimo mokytojas. Ugdymo procesas yra vientisas, neskaidomas į atskiras sritis (atskirus dalykus) ir vyksta integruotai visą Modelyje nustatytą laiką; 
11.5. grupė gali būti komplektuojama iš skirtingo amžiaus (1–6 metų) vaikų. Jungtinėje grupėje ugdomi priešmokyklinio amžiaus vaikai su ikimokyklinio amžiaus vaikais. Mokytojas diferencijuoja ugdymo procesą ir pritaiko skirtingo amžiaus vaikams, vykdydamas priešmokyklinio ir ikimokyklinio ugdymo programas; 
11.6. jungtinė grupė, kurioje vaikų, ugdomų pagal priešmokyklinio ugdymo programą, yra pusė arba daugiau, vadinama priešmokyklinio ugdymo grupe ir joje dirba priešmokyklinio ugdymo mokytojas ir ikimokyklinio ar priešmokyklinio ugdymo mokytojo padėjėjas. Jungtinė grupė, kurioje vaikų, ugdomų pagal ikimokyklinio ugdymo programą, yra daugiau, vadinama ikimokyklinio ugdymo grupe, joje dirba ikimokyklinio ugdymo mokytojas ir ikimokyklinio ar priešmokyklinio ugdymo mokytojo padėjėjas. Esant poreikiui jungtinėje grupėje dirba meninio ir fizinio ugdymo mokytojai, neformaliojo švietimo mokytojas;
11.7. vaikams pagal nustatytą poreikį teisės aktų nustatyta tvarka teikiama švietimo pagalba. Švietimo pagalbą teikia logopedas, specialusis pedagogas, psichologas, socialinis pedagogas, mokinio padėjėjas ir sveikatos priežiūros specialistai. 

III SKYRIUS
BAIGIAMOSIOS NUOSTATOS

12. Priešmokyklinis ugdymas finansuojamas iš valstybės biudžeto, vadovaujantis Mokymo lėšų apskaičiavimo, paskirstymo ir panaudojimo tvarkos aprašu, patvirtintu Lietuvos Respublikos Vyriausybės 2018 m. liepos 11 d. nutarimu Nr. 679 „Dėl Mokymo lėšų apskaičiavimo, paskirstymo ir panaudojimo tvarkos aprašo patvirtinimo“, savivaldybės biudžeto ir kitomis lėšomis.
13. Aprašo įgyvendinimo priežiūrą vykdo Švietimo, kultūros ir sporto skyrius.
__________________________    





















Kėdainių rajono savivaldybės tarybai

AIŠKINAMASIS RAŠTAS
DĖL KĖDAINIŲ RAJONO SAVIVALDYBĖS ŠVIETIMO ĮSTAIGŲ PRIEŠMOKYKLINIO UGDYMO ORGANIZAVIMO MODELIŲ APRAŠO PATVIRTINIMO

2026 m. spalio     d.
Kėdainiai

Parengto sprendimo projekto tikslai 
Patvirtinti Kėdainių rajono savivaldybės švietimo įstaigų priešmokyklinio ugdymo organizavimo modelių aprašą ir pripažinti netekusiu galios ankstesnį šią sritį reglamentavusį Savivaldybės tarybos sprendimą.
Sprendimo projekto esmė, rengimo priežastys ir motyvai:
Sprendimo projektas parengtas siekiant atnaujinti Kėdainių rajono savivaldybės švietimo įstaigose taikomus priešmokyklinio ugdymo organizavimo modelius, suderinti jų aprašymus su galiojančiais teisės aktais ir nustatyti vienodus priešmokyklinio ugdymo organizavimo principus Savivaldybės švietimo įstaigose. 
Lėšų poreikis (jeigu sprendimui įgyvendinti reikalingos lėšos):
Papildomų Savivaldybės biudžeto lėšų sprendimui įgyvendinti nereikės. Aprašo nuostatos bus įgyvendinamos neviršijant švietimo įstaigoms patvirtintų asignavimų.
Laukiami rezultatai
Priėmus sprendimą, bus nustatyti vienodi Kėdainių rajono savivaldybės švietimo įstaigose taikomų priešmokyklinio ugdymo organizavimo modelių reikalavimai, atsižvelgiant į grupių veiklos trukmę, ugdymo vietą, mokytojų ir specialistų darbą bei vaikams teikiamą pagalbą.
Numatomo teisinio reguliavimo poveikio vertinimas*
	Sritys
	Numatomo teisinio reguliavimo poveikio vertinimo rezultatai

	
	Teigiamas poveikis
	Neigiamas poveikis

	Ekonomikai
	
	

	Finansams
	
	

	Socialinei aplinkai
	
	

	Viešajam administravimui
	
	

	Teisinei sistemai
	
	

	Kriminogeninei situacijai
	
	

	Aplinkai
	
	

	Administracinei naštai
	
	

	Regiono plėtrai
	
	

	Kitoms sritims, asmenims ar jų grupėms
	
	



* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.


Švietimo, kultūros ir sporto skyriaus vedėja		             Vilma Dobrovolskienė

